CELEX: E2005P0002
Language: sk
Date: 2005-02-10 00:00:00
Title: Žaloba podaná 10. februára 2005 Dozorným orgánom EZVO proti Islandskej republike (Prípad E-2/05)

19.5.2005   
            
            
               SK
            
            
               Úradný vestník Európskej únie
            
            
               C 117/27
            
         Žaloba podaná 10. februára 2005 Dozorným orgánom EZVO proti Islandskej republike
   (Prípad E-2/05)
   (2005/C 117/08)
   Dňa 10. februára 2005 podal Dozorný orgán EZVO zastúpený Nielsom Fengerom a Bjørnarom Alterskjærom, ktorí pôsobia ako zástupcovia Dozorného orgánu EZVO, Rue Belliard 35, B-1040 Brussel, žalobu proti Islandskej republike na Súd EZVO.
   Navrhovateľ požaduje, aby Súdny dvor:
   
               1.
            
            
               vyhlásil, že Islandská republika tým, že nezrušila a nezískala späť v rámci určeného obdobia pomoc poskytnutú na základe daňových režimov, ktoré boli rozhodnutím č. 21/04/COL z 25. februára 2004 vyhlásené za nezlučiteľné s Dohodou o EHP, porušila svoje záväzky vyplývajúce z článkov 2, 3 a 4 uvedeného rozhodnutia a
            
         
               2.
            
            
               nariadil Islandskej republike úhradu súdnych trovov.
            
         Právna a skutková podstata a právne tvrdenia uvedené na podporu:
   
               —
            
            
               V marci 1999 prijal Island zákon č. 31/1999 o medzinárodných obchodných spoločnostiach bez toho, aby upovedomil Dozorný orgán EZVO, porov. článok 1 ods. 3 protokolu 3 Dohody o dozore a súde („DDS“).
            
         
               —
            
            
               Dňa 25. februára 2004 prijal Dozorný orgán EZVO rozhodnutie č. 21/04/COL, podľa ktorého daňové opatrenia uvedeného zákona boli štátnou pomocou v zmysle článku 61 ods. 1 Dohody o EHP, že pomoc bola z procesného hľadiska nezákonná, keďže nebolo poskytnuté oznámenie a pomoc nebola zlučiteľná s Dohodou o EHP.
            
         
               —
            
            
               Na základe uplatnenia článku 14 v časti II protokolu 3 DDS Dozorný orgán EZVO dospel k záveru, že pomoc by mala byť od príjemcov získaná späť od fiškálneho roku 1999.
            
         
               —
            
            
               Islandská republika v stanovenej lehote nedodržala rozhodnutie č. 21/04/COL. Z toho dôvodu postúpil Dozorný orgán EZVO na základe druhého pododseku článku 1 ods. 2 v časti I protokolu 3 DDS túto záležitosť Súdu EZVO.